Srednja škola Vrbovec

Ulica 7. svibnja 2

10 340 Vrbovec

**ZAPISNIK**

**sa županijske razine Natjecanja iz hrvatskog jezika za srednje škole Zagrebačke županije**

Županijska razina Natjecanja iz hrvatskog jezika za srednje škole Zagrebačke županije održana je 27. ožujka 2025. u Srednjoj školi Vrbovec u Vrbovcu.

Članovi Povjerenstva bili su:

1. Dijana Miklin (Srednja škola Vrbovec) – predsjednica Povjerenstva

2. Adrijana Levatić (Srednja škola Vrbovec)

3. Ivana Dite (Srednja škola *Ivan Švear*, Ivanić-Grad)

4. Ana Pandžić (Srednja škola Dugo Selo)

5. Biljana Šoltes (Srednja škola Dugo Selo)

6. Milena Hruška (Srednja škola *Ivan Švear*, Ivanić-Grad)

7. Sanja Malović (Srednja škola *Jastrebarsko*, Jastrebarsko)

 8. Antonija Vlahović (Srednja škola *Jastrebarsko*, Jastrebarsko)

U kategoriji 1. razreda sudjelovalo je 14 učenika.

U kategoriji 2. razreda sudjelovalo je 16 učenika.

U kategoriji 3. razreda sudjelovalo je 14 učenika.

U kategoriji 4. razreda sudjelovalo je 16 učenika.

(Ispitima nisu pristupili sljedeći učenici: učenica Tena Herak, 1. razred, ETUŠ, mentorica Ema Maglić; učenik Filip Graberec, 3. razred, Srednja škola Dugo Selo, mentorica Marina Mihaljević; učenice Lana Jelača, Srednja škola *Ivan Švear* Ivanić-Grad, mentorica Valentina Pižir i Antonia Vrbančić, Gimnazija Antuna Gustava Matoša, Samobor, mentorica Marijana Jajtić.)

Na županijskoj razini Natjecanja iz hrvatskog jezika sudjelovalo je 60 učenika i 26 mentora. Svi učenici koji su pristupili ispitu, pisali su ga uživo i bez dodatnih ograničenja.

Natjecanje je provedeno prema uputama za natjecanja Agencije za odgoj i obrazovanje. Učenici su upoznati s privremenom ljestvicom poretka, a kasnije i konačnom ljestvicom na oglasnim pločama u samoj školi. Učenici su imali pravo uvida u ispite. Učenicima je omogućen i žalbeni postupak. Pisanih žalbi učenika nije bilo.

S obzirom na to da su dopune rješenjima stigle 27. ožujka oko 19 sati, Povjerenstvo se sastalo još jednom 28. ožujka 2025. kako bi ponovno pregledali ispite i korigirali bodove gdje je to bilo potrebno.

Dopune rješenja pristigle su u aplikaciju za natjecanje.

**Dopune rješenja za 1. razred županijske razine Natjecanja iz hrvatskog jezika**

6. zadatak

U rješenjima su predviđeni odgovori: se vidjelo – perfekt (Može i perfekt, 3. lice jednine / 3. l. jd.). Prihvaća se i sljedeći odgovor: krnji perfekt (Može i krnji perfekt, 3. lice jednine / 3. l. jd.)

12. zadatak

U rješenjima su predviđeni odgovori: upravljanje: zapanjuje broj, broj fotografija, fotografija iz života, (iz) života skladateljice. Prihvaća se i sljedeći odgovor: (iz) života Pejačević. Moguć je samo jedan od ovih dvaju odgovora. Svim se učenicima dodjeljuje 1 bod. U rješenjima je pogrešno navedeno da se radi o odnosu upravljanja, a zapravo je u pitanju subjektno-predikatna sročnost. Shodno tome, moguće je u tablicu točno napisati samo šest sintagma te se za sedmu sintagmu svim učenicima dodjeljuje 1 bod. Pojašnjenje: Učenicima koji su napisali „zapanjuje broj – upravljanje“ broj bodova ostaje jednak. Ostalim se učenicima dodaje 1 bod.

**Dopune rješenja za 2. razred županijske razine Natjecanja iz hrvatskog jezika**

9. zadatak

U rješenjima je predviđen odgovor: arhaizam (b i d zadatak). Prihvaćaju se i sljedeći odgovori: b) fonološki arhaizam d) izrazni arhaizam / tvorbeni arhaizam, pasivni leksik.

14. zadatak

U rješenjima su predviđeni odgovori: sinonimija/sinonimi/bliskoznačnice. Prihvaća se i sljedeći odgovor: b) bliskoznačnost.

18. zadatak

U rješenjima su predviđeni odgovori: a) buduće (glagolsko vrijeme) b) buduće (glagolsko vrijeme). Prihvaćaju se i sljedeći odgovori: a) futur I. / svevremenost / budućnost c) u rješenjima naveden pod zadatak b) futur I. / svevremenost

21. zadatak

U rješenjima su predviđeni odgovori: predikat: gorko je / Gorko je. Prihvaća se i sljedeći odgovor: a) je gorko.

28. zadatak

U rješenjima su predviđeni odgovori: administrativni stil / administrativnim stilom. Prihvaća se i sljedeći odgovor: a) administrativno-poslovni stil.

29. zadatak

U rješenjima su predviđeni odgovori: e) Cilj je Vejsila Ćurčića obavijestiti Elu Kranjčević o Silvijevu zdravstvenom stanju. Prihvaća se i sljedeći odgovor: e) Obavijestiti Elu Kranjčević kako napreduje liječenje Silvija Strahimira Kranjčevića.

**Dopune rješenja za 3. razred županijske razine Natjecanja iz hrvatskog jezika**

7. zadatak

U rješenjima su predviđeni odgovori: a) svijetleći – glagol / glagolski prilog (sadašnji) / prilog. Prihvaća se i sljedeći odgovor: prilog načina.

14. zadatak

U rješenjima su predviđeni odgovori: sutrašnji – preoblika: (onaj) koji se odnosi na sutra; odnosi se na sutra; (onaj) koji će biti sutra (Priznati samo pridjevne preoblike koje tvorenicu povezuju s riječju sutra.) – tvorbeni način: sufiksalna tvorba zeleniti – preoblika: činiti (što) zelenim; bojiti u zeleno (Priznati samo glagolske preoblike koje tvorenicu povezuju s riječju zelen.) – tvorbeni način: sufiksalna tvorba; dangubiti – preoblika: gubiti dan /dan gubiti (Priznati samo glagolske preoblike koje tvorenicu povezuju s imenicom dan i glagolom gubiti.) Prihvaćaju se i sljedeći odgovori: sutrašnji i zeleniti – tvorbeni način: sufiksalizacija; dangubiti – preoblika: gubiti vrijeme u danu.

15. zadatak

U rješenjima su predviđeni odgovori: publicističkim/novinarskim (funkcionalnim stilom) / publicistički/novinarski (funkcionalni stil). Prihvaća se i sljedeći odgovor: žurnalističkim (funkcionalnim stilom) / žurnalistički (funkcionalni stil).

16. zadatak

U rješenjima je predviđen odgovor: neprekinutom (tekstu) / neprekinuti (tekst). Prihvaćaju se i sljedeći odgovori: neisprekidanom (tekstu) / neisprekidani (tekst) linearnom (tekstu) / linearni (tekst).

**Dopune rješenja za 4. razred županijske razine Natjecanja iz hrvatskog jezika**

8. zadatak

U rješenjima su predviđeni odgovori: nazdravljajući/zdravicom/nazdravljanjem; izvanrednoga/izvanrednog. Prihvaćaju se i sljedeći odgovori: zdravice/nazdravljanja urednog(a)/uređenog(a).

10. zadatak

U rješenjima je predviđen odgovor: meso. Prihvaćaju se i sljedeći odgovori: c) hrana/namirnica

11. zadatak

U rješenjima su predviđeni odgovori: a) štokavskim b) glagoli: valjen, došo, natrala, reko. Prihvaćaju se i sljedeći odgovori: a) štokavsko b) glagoli: dadneš, dadeš.

13. zadatak

U rješenjima je predviđen odgovor: b) seoskome/seoski c) seljačkoga/seljački, različiti/različit, zajedničkoga/zajednički. Prihvaćaju se i sljedeći odgovori: b) veselje c) seljačkoj/seljačka.

20. zadatak

U odgovorima je predviđen odgovor: b) Osnove ilirskoga jezika (u dvije knjige) d) Riječ je o prvoj hrvatskoj gramatici. / Djelo čija je naslovnica prikazana na slici prva je hrvatska gramatika. / Ovo je prva hrvatska gramatika. Prihvaćaju se i sljedeći odgovori: b) Temelji ilirskog(a) jezika d) prva hrvatska gramatika

24. zadatak

U odgovorima su predviđeni odgovori: publicističkim (stilom) / novinarsko-publicističkim (stilom) /Napisan je publicističkim stilom. Prihvaća se i sljedeći odgovor: publicistički (stil).

27. zadatak

U rješenjima su predviđeni odgovori: da teže zabavi / da žele zabavu / Žele da povijesne manifestacije budu zabavne. Prihvaća se i sljedeći odgovor: Nije im bitno da povijesni prikaz bude vjeran.

Potrebna korekcija bodova izvršena je u svim kategorijama gdje je bilo i potrebno promijeniti što je uneseno u aplikaciju za natjecanja te vidljivo u tablicama koje su poslane školama.

Vrbovec, 28. ožujka 2025.